РЕГЛАМЕНТ (ЕО) № 636/2007 НА КОМИСИЯТА
oт 7 юни 2007 година
за дерогация от приложението към Регламент № 79/65/ЕИО на Съвета по отношение на районите в Румъния
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално член 41, параграф 1 от него,
като има предвид, че:
(1)
В приложението към Регламент № 79/65/ЕИО на Съвета от 15 юни 1965 г. за създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1) се определя списък от райони по смисъла на член 2, буква г) от същия регламент.
(2)
Съгласно това приложение Румъния се дели на осем района. След молба от страна на Румъния, за целите на Регламент № 79/65/ЕИО, Румъния следва да се разглежда като един-единствен район през първите три години след присъединяването ѝ към Европейския съюз, за да се улесни изготвянето на реалистичен план на извадката.
(3)
Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
С дерогация от приложението към Регламент № 79/65/ЕИО, за целите на прилагането на посочения регламент, Румъния представлява един-единствен район до 31 декември 2009 г.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от счетоводната 2007 година.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 7 юни 2007 година.